
Környezetvédelem a szállítmányozásban- Miért nem jó, ha füstöl a kamion?

Dolgozatom a manapság egyre jobban felkapott és sokakat foglalkoztató szállítmányozás környezetvédelmi kérdéseit vizsgálja. Maga a szállítmányozás témaköre hatalmas, ezért főként a közúti áruszállítás okozta környezetterhelési problémákra, illetve a lehetséges megoldásokra fektettem a hangsúlyt.
Az Európai Unió által meghatározott kibocsátási limit 690 mg/kW, viszont a szállítmányozásban használt EURO6 besorolású gépjármű is meghaladja ezt a limitet, mivel 768mg/kw a jelenlegi mért kibocsátása. A légszennyezéshez a közúti szállítmányozás 28%-ban járul hozzá, ez a százalék a kipufogógázból, fékkopásból, gumiabroncs kopásból, valamint az aszfalt kopásából tevődik össze. A közúti árufuvarozás nagy mértékben súlyosbítja a zajszennyezés problémáját is. A közúti áruszállítás 11, 9%-ban járul hozzá az üvegházhatású gázok kibocsátásához, ami jelentősen befolyásolja az éghajlatváltozást. Az üvegházhatású gázok kibocsátása évről-évre emelkedik, hiszen a csökkentése nehezen megoldható, mivel a hibrid, elektromos, hidrogénnel működő teher gépjárművek teherbírása és megtett kilométere még nem képes arra, mint a belsőégésű motorral jelenleg el lehet érni kilométer.
Kutatómunkám során primer és szekunder módszereket egyaránt használok. A szakirodalmi elemzés során a témához kapcsolódó irodalmakkal, a szekunder kutatás folyamán pedig különböző statisztikai adatokkal szemléltetem a jelenlegi környezeti problémákat és azok jelentőségét, valamint ismertetem a jövőbeli elképzeléseket és fejlesztéseket is. Emellett, bemutatok több környezettudatos áruszállítási megoldást, valamint alternatív lehetőségeket a belső égésű motorok lecserélésére és kitérek a szállítmányozás jövőjére is.
Primer kutatásként kérdőíves megkérdezést végzek Fejér, Győr-Moson-Sopron és Veszprém megyében tevékenykedő közúti szállítmányozással foglalkozó vállalkozások körében arról, hogyan viszonyul cégük a környezetvédelmi kérdésekhez, valamint, hogy milyen konkrét környezetvédelmi intézkedéseket vezettek be működésükbe és hogy hogyan látjuk a szállítmányozás jövőjét.

